Vëlosummer

De Vëlosummer ass eng Manifestatioun uechter d'Land, déi zanter 2020 vum Mobilitéitsministère an Zesummenaarbecht mat der Generaldirektioun fir Tourismus vum Wirtschaftsministère am Summer organiséiert gëtt. Et geet drëm fir d'Lëtzebuerger Land an d'Vëlofueren z'entdecken an awer och fir den Tourismus ze fërderen.

 Geschicht 

 2020 
Déi éischt Editioun gouf 2020 an d'Liewe geruff, nodeems d'Vëlofuere besonnesch zanter dem Ufank vun der Covid-19-Kris vu ville Leit nei entdeckt gouf. De Staat wollt doropshin en Akzent setze fir de Cyclissem z'ënnerstëtzen an ze stäerken. Et goufe sechs Strecke vum staatleche Stroossereseau erausgesicht, op deenen am August 2020 just Cyclisten, Awunner an RGTR-Busse fuere konnten. Ënner anerem ware follgend Strecke betraff:

 Alzeng – Siren
 Mamer – Schëndels
 Munneref – Elleng
 Kéideng – Guedber
 Wilwerdang - Wäiswampech
 Steesel – Hënsdref – Pretten – Gousseldeng – Miersch.

 2021 
Bei der zweeter Editioun hu ronn 20.000 Vëlosfuerer matgemaach.

 2022 
Fir d'2022er Editioun déi vum 30. Juli bis den 28. August gaangen ass, waren um Territoire vu 56 Gemengen am Ganzen 11 cyclotouristesch Tier mat enger Streck vun iwwer 450 Kilometer a mat verschiddene Schwieregkeetsgraden erausgesicht ginn. Mam Programm „Move we carry“ konnten d'Cyclisten bei méi laangen Tier hiert Gepäck vun enger Etapp op déi aner transportéiere loossen.

Déi 11 Strecke waren:

 Mam Jangeli bei d'Kätti
 Sir-Uelzechtdall-Tour
 Family Tour am Süden
 City-Tour
 Uewersauer-Tour
 Dräi Däller-Tour
 VëloViaNorden
 Mëllerdall-Tour
 Äischdall-Tour
 Wëlle Westen-Tour
 Mamerdall-Tour

 2023 
Vum 29. Juli bis de 27. August 2023 konnten zwielef Tier tëscht 14 an 93 km entdeckt ginn.

 2024 
Bei der Editioun 2024 (27. Juli bis 25. August) si ronn 31.000 Leit matgefuer. Et goufen 13 Tier duerch 67 Gemengen (inklusiv zwou op franséischem Territoire) ugebueden.

 2025 
Op der 6. Editioun vum Vëlosummer gouf et tëscht dem 19. Juli an dem 24. August 17 verschidden Tier an 59 Gemengen z'entdecken. Bei de 14 proposéierten Tier gouf et der dräi, bei deenen et eng kleng an eng grouss Variant gëtt.
+Vëlosummer 2025TourNummDistanz (km)Vëloen déi
gezielt goufenAMamerdall‑Tour19,676.386BÄischdall‑Tour18,962.386C1Wëlle Westen‑Tour52,681.787C2Wëlle Westen Family‑Tour10,61D1Mëllerdall‑Tour48,192.922D2Mëllerdall‑Initiation‑Tour15,88ESir‑Uelzechtdall‑Tour59,701.693FCastle‑Tour44,423.009G1VëloViaNorden36,272.812G2VëloViaNorden92,85HPéckvillchen-Tour 20,912.008IUewersauer-Tour19,353.190JRéimertour15,823.507KCircuit des Terres rouges31,753.507LCity-Discovery-Tour 23,983.064MMam Jangeli bei d'Kätti25,162.049NMam Vëlo iwwer Kopp an Dall23,125.384Total559,3243.704

 Um Spaweck 

 Promotiounsvideo Vëlosummer 2022 - Lëtzebuerg, dat ass Vakanz op youtube
 Websäit Vëlosummer op visitluxembourg.com
 Iwwersiichtskaart vum Vëlosummer 2025 op geoportail.lu
 Le Vëlosummer 2025 franchit un nouveau cap avec une hausse de 40% du nombre de cyclistes à l'arrivée

Kategorie:Tourismus zu Lëtzebuerg
Kategorie:Vëlossport